
PO MILOSTI BOŽJOJ I SVETE APOSTOLSKE STOLICE 
BISKUP KRČKI 


ČASNOM SVEĆENSTVU I VJERNICIMA SVOJE BISKUPIJE 
POZDRAV I BLAGOSLOV U GOSPODINU. 


 Predragi u Isusu! 


Ove će se godine opet provesti pastirski pohod naše biskupije. Opet 
ćemo se neposredno vidjeti, a Vaša će djeca pristupati, da prime iz mojih 
ruku sakramenat sv. Potvrde. Primanje sv. Potvrde vrlo je važna stvar, 
jer ima svoje veliko značenje za čitavi naš život. Od nje crpe bogatstvo 
milosti ne samo potvrđenici, kad taj sveti sakramenat dostojno prime; 
milosti sv. Potvrde može svatko uživati i nakon sv. Potvrde, pa makar 
prošlo deset, dvadeset, pedeset i više godina otkako mu je biskup čelo sa 
sv. Krizmom pomazao. Ali na žalost maloko se sjeća toga; maloko misli 
na vanredne nebeske pomoći i milosti, koje su mu iz sv. Potvrde uvijek 
na raspolaganju, i tako se zaboravlja na blago, koje bi inače moglo du- 
hovni život svakoga od nas bez granica obogaćivati. Sveta je Potvrda 
sakramenat jakosti u borbi duhovnog života, u borbi za vjerske svetinje 
i za spas neumrlih duša, u borbi za Krista, Njegovo kraljevstvo i najviša 
duhovna dobra, što ih je ljudski rod od Božje dobrote primio. Ona je 
gotovo sakramenat katoličkog apostolata u svijetu. A kako je apostolat 
bitna oznaka Katoličke akcije te je svrha Katoličke akcije, da pomaže 
biskupe i njihove saradnike-svećenike u njihovim zadacima oko čuvanja i 
promicanja Božjih interesa na zemlji, to možemo: opravdano kazati, da 
je sv. Potvrda u najužoj vezi s Katoličkom akcijom samom. Iz svega 
slijedi, od kolike je važnosti sv. Potvrda osobito u današnje doba, kad se 
napadaji na vjerske svetinje i vjerski Život sve više gomilaju, i kad sv. 
Crkva pozivlje, da se Katolička akcija posvuda ostvari i provodi. Biće 
dakle vrlo uputno za pripravu na ovogodišnji pastirski pohod, ako se svi 
vjernici što bolje upoznaju sa sv. Potvrdom, pak eto, toj je svrsi posvećena 
nazočna ovogodišnja poslanica, 


Djelovanje Duba Svetoga 


. > Bog je stvoritelj svijeta. Pun zanosa kliče sv. Pavao: »Sve je od 
njega i po njemu i u njemu, Njemu slava u vijeke. Amen.«! A razlog 
zašto je stvonio svijet, živi i neživi, anđele i čovjeka, njegova je neizmjerna 
dobrota. »Ti sve ljubiš što biva i ništa ne mržiš što si učinio«, veli sv. 
Pismo o njemu? 


Vjera nas uči, da su u Bogu tri božanske osobe, Otac, Sin i Duh 
Sveti. Sve štogod Bog čini, zajedničko je svim trim božanskim osobama, 
jer su sve tri samo jedan Bog. Radi toga slavimo u zahvalnoj pjesmi sve 
tri božanske osobe, jer su jedan Bog. Kad se prekrižimo, ne činimo toga u 
ime Oca i u ime Sina i u ime Duha Svetoga, nego u Ime Oca i Sina i 
Duha Svetoga, priznavajući tim svoju vjeru u jednog jedinog Boga, u 
kojem su tri božanske osobe. Stvaranje svijeta, utjelovljenje Sina Božjega, 
posvećivanje duša, sve dobro na nebu i na zemlji, sve što se događa u 
svijetu, ima svoj zadnji zajednički izvor u svim tri božanskim osobama, 
u Bogu, jer su sve tri samo jedan Bog. Bog stvara, Bog vlada, Bog spa- 
sava, Bog posvećuje. 


Unatoč tome pripisujemo radi snošaja, koji vladaju među božanskim 
osobama i po kojima se one međusobno razlikuju, Ocu stvorenje svijeta, 
Sinu otkupljenje, Dubu Svetomu posvećenje i uopće sva djela ljubavi i 
milosti. Duha Svetoga imenuje sv. Pismo dar* Božji; On je tješitelj, On 
Duh istine, koga Isus obeća apostolima i Crkvi svojoj.“ 


Djelovanje, koje se Dubu Svetomu pripisuje, nema granica, kaošto 
nema granica ni Božja dobrota ni Božja ljubav ni Božje milosrđe. Premda 
je utjelovljenje Sina Božjega, najveće čudo Božje mudrosti, Božje svemo- 
gućnosti i Božjeg milosrđa, djelo svih triju božanskih osoba, ono se ipak 
u sv. Pismu izričito pripisuje Duhu Svetomu"; toga se svaki dan spomi- 
njemo i mi, kad molimo: »Anđeo Gospodnji navijesti Mariji i ona zače 
po Duhu Svetomu.«_A o samom Isusu čitamo u Sv. Pismu, da je nakon 
krštenja u Jordanu Duh Božji sašao na njega te da ga je isti Duh odveo 
u pustinju“ prije nego je započeo javno nastupati, kao da se hoće istaknuti, 
kako je svako njegovo djelo kao djelo neizmjerne ljubavi prema nama 
pod uticajem Duha Sveotga. To isto se naglasuje, kad se u sv. Misi prije 
sv. Pričesti svećenik moli Isusu te govori: »Gospodine Isuse Kriste Sine 
Boga živoga, koji si svojom smrću po volji Oca i sudjelovanjem Duba 
Svetoga svijet oživio«, jer Krist je, kako to sv. Pavao uči, »Duhom 
Svetim samoga sebe prikazao neokaljana Bogu.«" 


1 Rim 11, 36. 

* Mudr, II, 25, 

% Dj. Ap. 8, 20. 

* Iv. 15, 26. — O Duhu Svetom izdao je Papa Leo XIII. krasno encikličko 
pismo »Divinum illuđ munus« od 9, svibnja 1897. 

U Crkvi se svako djelovanje pripisuje Duhu Svetome, jer je to dje- 
lovanje posvećeno istini i posvećivanju duša. Krist je pred smrt svoju kod 
zadnje večere govorio apostolima: »Ja ću moliti Oca i dat će vam dru- 
goga tješitelja, da ostane s vama do vijeka, Duha _istine.«_»On će vas 
naučiti svemu i napomenut će vam sve, štogod sam vam rekao.« »On će 
vas uputiti u svu istinu; On će svjedočiti za mene i vi ćete svjedočiti, jer 
ste sa mnom od početka.«* Sve, što je Krist obećao, ispunilo se nakon 
njegova uzašašća na nebo na blagdan Duhova, kad je Duh Sveti sašao na 
apostole, da ostane s njima do kraja svijeta. 

Dub Sveti postao je Crkvi ono, što je duša tijelu. Crkvu nazivlje 
sv. Pavao tijelom Kristovim, a kako je Dub Sveti Duh Kristov, to Krist 
svoje tijelo Crkvu sa svojim Duhom oživljuje i ujedno osposobljuje, da 
može njegovo spasiteljsko djelo u ljudskom društvu nepogrješivo na- 
stavljati. 


Najveći, upravo božanski dar, što ga Dub Sveti članovima Crkve 
daje jest milost posvećujuća. Milost posvećujuća diže dušu neizmjerno nad 
tjelesni zemaljski život, jer nas postavlja u život koji pripada samomu 
Bogu. Po Duhu Svetom postaje duša pomoću milosti posvećujuće kao bo- 
žanska; mi postajemo dionici same Božje naravi, poput željeza, koje po- 
prima narav ognja kad se ognju izloži. Željezo ne postaje oganj, ono 
ostaje željezo; ali se u ognju ražari kao oganj, svijetli kao oganj, razvija 
i širi toplinu kao oganj, lijepo je i živo kao oganj. Slično je s čovjekom, 
čija je duša po Duhu Svetom prešla u vrhunaravni život milosti posve- 
ćujuće. Ona se s Bogom združi kao kaplja vode u vinu. Po toj milosti 
postaje čovjek djetetom Božjim, a duša njegova neopisivo lijepom, jer je 
Bogu slična, sveta, nebeska; on dobiva pravo na baštinu u Kraljevstvu 
Božjem. 

Još više, po milosti posvećujućoj postaje čovjek već sada na zemlji 
Pravim hramom Božjim. »Ne znate li da ste hram Božji i Duh Božji da 
stanuje u vama?« dovikuje sv. Pavao kršćanima." Sve tri božanske osobe 
nastane se i pribivaju u duši pravednika, u duši iskićenoj milošću posve- 
ćujućom.'! No, taj se boravak napose pripisuje Duhu Svetome, jer nas 
on neprestano potiče k svetosti, k ljubavi naime prema Bogu i bližnjemu, 
koju On u Presvetom Trojstvu kao treća osoba objavljuje. 

Neizmjerne su dakle odlike, koje donosi duši milost posvećujuća. 
Duša živi u Bogu a Bog u njoj; takva je duša kad je bez smrtnoga grijeha! 
U stanju milosti posvećujuće nijesmo više sluge nego prijatelji Božji, djeca 
Božja, među koju se ubraja i sam Krist kao prvorođeni među mnogom 
braćom.? Tko umre bez velikoga grijeha, u milosti posvećujućoj, pa makar 
ga zadesila nagla smrt, nesreća na moru, u poslu, u spanju, on je spasen, 
njegova će se duša naći u društvu s Bogom, jer mu to milost posvećujuća, 
u kojoj se preseljuje u vječni život, zajamčuje, 


5 Ivy 14, 16. 26; 16, 13; 15, 26, 27. 
92 Petr 1, 4. 

19 1 Kor 3, 16. 

31 Iv 14, 23, 

11 Rim 8, 29. 


Od Duha Svetoga dobivamo dakle doista božanske darove. [sus 
Krist nam je sve te darove sa svojom mukom i smrću na križu zaslužio, 
Dub Sveti ih dijeli. Ni jednoga čovjeka ne isključuje od svoje dobrote i 
ljubavi. Griješnike i nevjernike potiče i nagoni, e bi upoznali strašno 
stanje, u kojem se njihove duše nalaze, da se obrate i pokaju; dobre 
rasvijetljuje i pomaže, da se klone od napasti, da ih nadvladaju, da vrše 
dobra djela i napreduju u krepostima. Bez te pomoći Duha Svetoga, 
koju nazivljemo milost djelujuća, ne može nitko, pa ni najsvetiji čovjek, 
ništa učiniti, što bi vodilo k našem spasenju i što bi bilo za nas spaso- 
nosno i zaslužno za nebo. »Ja sam trs, vi loze«, ističe sam dragi naš Spa- 
sitelj, »koji ostaje u meni, i ja u njemu, on rodi mnogi rod, jer bez mene 
ne možete ništa učiniti.«'? 

O kako bismo morali paziti, da ostane Isus u nama i mi u njemu 
i da u duši svojoj sačuvamo milost posvećujuću! Ona neizmjerno nad- 
mašuje sve bogatstvo svijeta, kako to opet isti Isus uči: »Što koristi čo- 
vjeku, ako cijeli svijet dobije, a duši svojoj naudi? Ili kakvu će zamjenu 
dati čovjek za dušu svoju?«'* Nema zamjene, nema nigdje zamjene, koja 
bi gubitak milosti posvećujuće, gubitak tog božanskog života naše duše 
mogla nadoknaditi! Stoga ljubimo i Štujmo Duha Svetoga, stvaratelja, 
nosioca i čuvara milosti posvećujuće u našim dušama! Tijelo naše neka mu 
bude uvijek neokaljanim hramom, ukrašeno svetom čistoćom, ispunjeno 
ljubavlju prema Bogu i bližnjemu. Rado se utičimo njemu, da nas 
rasvjetli i pomogne i često ponizno molimo: »Djela naša, molimo Go- 
spodine, milošću svojom preteci i pomoću prati, da svaka naša molitva i 
radnja s tobom vazda počinje i početa da se s tobom dovrši. Po Kristu 
Gospodinu našem. Amen.« 


Duh Sveti i sveti sakramenti 


Duh Sveti dijeli milosti na razne načine, preko svetih sakramenata 
ili neposredno bez njih. Neposredno dijeli milosti, kad pobožno prisu- 
stvujemo sv. Misi, kad pobožno i u duhu pokore postimo, kad od 
svećenika tražimo i primimo blagoslov ili pobožno upotrebljavamo: 
blagoslovljene predmete n. pr. svetu vodu itd., kad štujemo BI. Djevicu 
Mariju, Svece, Anđele čuvare itd., kad pobožno obavljamo razne mo- 
litve, kad dijelimo milostinju, dobivamo oproste, vršimo dobra djela, 
osobito djela milosrđa itd. Sve su to zgode, u kojima nam Duh Sveti 
dijeli svoje milosti. Griješnicima dijeli milosti djelujuće, da se mogu obratiti 
i postati opet djeca Božja; milosti djelujuće dijeli i pravednicima, da 
mogu vršiti djela zaslužna za život vječni, a pored toga umnožava im 
milost posvećujuću te postaju sve svetiji i Bogu sve sličniji. 


Ali obilje svojih milosti dijeli Dub Sveti po svetim sakramentima. 
Oni su kao svježi nepresušni zdenci, iz kojih se može bez kraja i u svako 
doba voda crpsti. Sveti sakramenti su od Isusa Krista naređeni vidljivi 
znakovi, koji u duši prouzrokuju nevidljivu milost i unutrašnje posve- 


13 [y 15, 5. 
1 Mt 16, 26. 


ćenje, kad se primaju, kako je naređeno. Sami po sebi ne bi ti znakovi 
nikada ništa u duši mogli proizvesti, a pogotovo ne bi mogli. duži podijeliti 
vrhunaravni život, vrhunaravne milosti i darove, s kojima upravlja jedino 
Bog. Ali je Isus Krist određene znakove po svojoj božanskoj svemo- 
gućnosti izabrao, da budu čudotvorna sredstva, koja ulijevaju milosti u 
duše. Polijevanje glave novorođena djeteta i istovremeno, izgovaranje 
riječi: Ja te krstim u ime Oca i Sina i Duha Svetoga, što je vanjski vidljivi 
znak krštenja, ne bi moglo samo od sebe nikada dušu djeteta očistiti od 
istočnog grijeha, dati joj milost posvećujuću i učiniti je djetetom Božjim. 
Tu snagu ima znak krštenja od samog Boga, od Isusa Krista, koji je 
gospodar svih milosti jer ih je on čovjeku zaslužio. 


Sveti su sakramenti za nas najveće bogatstvo. Oni nose čovjeku ve- 
like milosti često bez ikakve njegove saradnje. Novorođeno dijete, čija se 
duša nalazi u tamnim uzama istočnog grijeha te je radi toga isključena od 
uživanja Božjeg sunca u svetom raju, dobiva u krštenju anđeosko ruho 
milosti posvećujuće, a da za čin krštenja niti ne zna. Saradnja, trud i 
priprema, koje se inače za dostojno i spasonosno primanje svetih sakra- 
menata od čovjeka zahtijevaju, vrlo su neznatne. aa 


Upravo se čudimo i neshvatljivo nam je, što je Bog uz tako ne- 
znatne uvjete dao čovjeku bogatstva milosti na raspolaganje, na .kojima 
bi nam svi anđeli morali zavidjeti, kad bi zavisti bili podložni. Za svetu 
Pričest n. pr., gdje dolazi ne pomoć Božja, nego sam Isus Krist kao Bog 
i čovjek u duše naše, ne treba nikakvih drugih uslova, nego da ti je duša 
bez smrtnoga grijeha, da imaš pored toga čvrstu volju, ne vrijeđati Boga 
nikada više, i da k sv. Pričesti pristupiš iz bogoljubne svete .nakane. 
Samo to treba ispuniti i bogatstvo se Božje dnevice na tebe upravo pro- 
sipava, jer možeš na sv. Pričest svaki dan, ako se navedenih uslova 
savjesno držiš. — Da postigneš od Boga oproštenje grijeha, brojnih teških 
grijeha koji te neprestano uznemiruju, jer te postavljaju na rub ponora 
vječne propasti u koji te smrt svaki čas može strovaliti što ti treba učiniti? 
Zar možda treba putovati u daleke gradove? Zar treba plaćati ogromne 
takse? O ne; ne treba ni jedno ni drugo ni treće! "Treba samo poći do 
katoličkog svećenika, da pred njim kao zamjenikom Božjim pod najvećom 
tajnom svoje grijehe iskreno izneseš, te da se od srca pokaješ što si Boga 
najveće dobro s njima uvrijedio i da iz dna duše odlučiš, da_ne ćeš toga 
nikada više učiniti, te da pokoru, koju ti Božji zamjenik odredi, ponizno 
prihvatiš i obaviš. Samo to treba da učiniš i grijesi pa makar ih bilo kao 
pjeska na žalu morskom, biće ti oprošteni, duša će ti opet zasjati u raj- 
skom ruhu milosti posvećujuće i mir, koji je nadošao s pomirenjem 
s Bogom, će te posvuda pratiti. I tako redom kod svakog svetog sakra- 
menta, jer svaki nam sakramenat otkriva opet i opet nove strane Božje 
ljubavi jr nama, Tko se ne bi divio Božjoj dobroti, kad, sve to gleda 
: e: 


i razmišlja? 


Ali dragi Bog pošao je još dalje. Sa svetim sakramentima mislio je i 
na sve naše potrebe! Sedam ima svetih sakramenata. Svaki od njih ima 
svoj određeni veliki i sveti zadatak, Prvi i najpotrebitiji . sakramenat je 


krštenje, jer sc u krštenju preporađamo na život milosti posvećujuće, po- 
stajemo djecom Božjom i članovima Božje obitelji na zemlji, svete naime 
Katoličke Crkve i dobivamo sve mogućnosti, da možemo u toj obitelji 
sveto do smrti ustrajati i tako sebe spasiti. — Djeci i čovjeku uopće treba 
u njegovu zemaljskom životu hrane, inače mora propasti i poginuti. Za 
duhovni život duša naših pobrinuo se Isus neslućenom ljubavlju time, što 
se sebe sama predao za hranu naših duša ustanovivši Presv, Olt. Sakra- 
menat, da ga možemo primati i uživati kao Kruh života, koji silazi 
s neba; i svaki će živjeti do vijeka, koji jede od njega." — U zemaljskom 
životu susreću nas nerijetko veće i manje bolesti koje treba liječiti; u 
Životu duše najveće su bolesti i slaboće grijesi; one su često čak smrto- 
nosne te se bez pomoći božanske ne mogu ukloniti. Isus, naš predobri 
pastir, nam je dao sakramenat svete Pokore; tu može duša opet i opet po- 
lučiti zdravlje djece Božje, ako je to zdravlje izgubila. — Isus je u tome 
pogledu bio još darežljiviji, kad je ustanovio sakramenat svetog po- 
slednjeg Pomazanja, gdje se čovjeku u času smrti pruža mogućnost, da se 
ne samo očisti i od zadnjih griješnih ljaga, nego da mu se duša napuni i 
s neslomljivim povjerenjem u Dobrotu i Milosrđe Božje, što joj donosi 
upravo rajsku odanost u volju Božju. Ona postaje kao dijete u majčinim 
rukama i tako ostavlja ovaj svijet, sretna, kao da već čuje glas Isusov iz 
raja: »Uđi u veselje gospodara svoga.«'" — Međutim ljudsko društvo po 
Božjoj naredbi ne smije izumrijeti, dok ne dođe vrijeme, koje je samo 
Bogu poznato." Radi toga ustanovio je Bog još u raju sv. ženidbu, koju je 
Isus podigao na stupanj sakramenta te je time učinio velikim izvorom 
milosti ne samo za roditelje, nego i za djecu. Bog hoće da bude pomoću 
tog velikog sakramenta broj djece Njegove, djece Božje što veći te da 
budu ta djeca doista odgajana kao prava djeca Njegova. — Ljudsko 
društvo u današnjem stanju ne bi moglo ni Živjeti ni uspjevati bez vlasti, 
koja se brine za mir i poredak i opće dobro. U duhovnom životu djece 
Božje vrše tu ulogu svećenici; oni su posrednici između Boga i ljudi; oni 
u ime vjernika prikazuju Bogu molitve i žrtve; oni su u dijeljenju svetih 
sakramenata i obavljanju liturgičnih funkcija službeni zastupnici Isusa 
Krista. Pak eto, da mogu djeca Božja za poredak, probitak i napredak u 
svome duhovnom životu do Kruha života, do ozdravljenja u bolestima i 
do milosti svetih sakramenata uopće; da mogu pribivati novozavjetnoj 
presvetoj Žrtvi svete Mise; da mogu uživati mir i veselje, koje je Bog 
svojoj djeci obećao, ustanovio je Isus kod zadnje večere sakramenat 
su, Reda, Velik i svet je taj sakramenat, jer se po njemu rađaju svećenici 
i biskupi, pa i sam se vrhovni poglavar djece Božje na! zemlji iz njega 
uzima, Crkva Katolička, čitavo vidljivo Kraljevstvo Božje na zemlji 
počiva na sakramentu sv, Reda kao na svojem temelju. Neizmjerne su 
milosti i blagodati, koje su za ljudsko društvo s tim svetim sakramentom 


povezane. Evo, kako divno razvija svoje djelovanje Duh Sveti po svetim 
sakramentima! 


o 


#5 Iv 6, 47. 51, 
19 Mt 25, 21. 
17 Mt 24, 36. 


Preostaje još jedna vrlo važna okolnost, koja je neprestano u naj- 
užoj vezi sa životom djece Božje i s Kraljevstvom Božjim na zemlji. 
Među ljudima ima nažalost i takovih koji se povode za duhom ovoga 
svijeta, u kojem vlada kako veli sv. Ivan apostol »požuda tijela i požuda 
očiju i oholost života.«'" . 

Iz njihovih se redova dižu pokreti upereni protiv Boga i Božjih 
ustanova. Kako će se djeca Božja braniti; tko će Božju službu, tko će Kra- 
ljevstvo Božje i njegove interese Štititi? U svijetu organizira se za takve 
svrhe vojska, redarstvo, oružništvo. Kod novačenja usvanovljuje se spo- 
sobnost pojedinaca za tu službu, koji se onda vježbaju, da s uspjehom vrše 
svoje dužnosti obrane. Tako se i naš dragi Spasitelj pobrinuo za obranu 
svojih svetinja i # tu svrhu ustanovio sakramenat sv. Potvrde. 


Sv. Potvrda je sakramenat, koji donosi duši jakost i odvažnost; ona 
je sakramenat određen obrani vlastite duše od raznih neprijatelja, ali još 
više obrani kršćanskog društva, obrani Katoličke Crkve i svih onih sve- 
tinja, što ih Crkva primi od Krista za spasenje neumrlih duša. Ona je radi 


toga divan socijalan sakramenat te je naša dužnost da se: potanje upo- 
znamo s njime! Roo 


Poslanstva u Crkvi 


Narod se u Kraljevstvu Božjem dijeli na tri staleža ili na tri dubovna 
stepena, koji službeno učestvuju kod vjerskih bogoštovnih čina i vanjske 
službe Božje. U prvi stepen spadaju svećenici, koji posreduju između 
Boga i ljudi; oni prikazuju Bogu svetu žrtvu, dijele svete sakramente, 
drže pobožnosti, obavljaju molitve, Drugom stepenu pripadaju svi, koji 
kod vjerskih bogoštovnih čina aktivno ne učestvuju, nego kod njih samo 
prisustvuju ili k njima pristupaju, da prime milosti od Boga. U trećem 
stepenu ili staležu gledamo one, koji su službeno pozvani, da uzimaju 
svete čine i sve što je s njima u vezi: načela sv. vjere, objavljene istine, 
Crkvu Katoličku, crkvene poglavare i crkvene ustanove neustrašivo u 
zaštitu i da odvažno brane i priznavaju riječju i djelom njihovo Božje 
porijeklo pred svijetom.“ 

Ti staleži ili stepeni predstavljaju tri posebna zvanja ili poslanstva, 
u koje se stupa po sakramentima sv. Reda, sv. Krštenja i sv. Potvrde. Po 
sv. Krštenju postaju krštenici državljani u Kraljevstvu Božjem te imaju u 
s a potom svoje državljansko pravo; sv. Red stvara svećenike i po- 
glavare; sv. Potvrda pruža sposobnosti za prevažnu službu u Isusovoj 
vojsci. 

; Sv. Duh upravo je rasipan kad pozivlje i prima ljude u ta pojedina 
zvanja ili poslanstva. On im dijeli milost posvećujuću; iz njihovih duša 
stvara prekrasne slike u kojima se odrazuje živi lik Krista samoga; daje 
im posebne službene povlastice; napokon još jamstvo na sve vrhunaravne 
pomoći koje su im potrebite, da mogu dužnosti svoga poslanstva što 
ljepše vršiti. To jamstvo duša nikada ne gubi, makar se Bogu iznevjerila; 
ono ostaje za sva vremena jer je povezano s neizbrisivim biljegom, što ga 


15 1 ]y 2, 16. 
* S. Th. Summa Theol., P. III., Qu. 63. 

sam Duh Sveti utisnjuje u dušu kao posebni znak poslanstva, za koje je 
bio čovjek određen. U tome leži također razlog, što se_ta tri sakramenta 
primaju samo jedamput u životu. Kad bi tko htio, da primi n. pr. sv. Po- 
tvrdu prijevarom dva ili više puta, bilo bi to posve izlišno, jer je od prvog 
primitka u duši njegovoj utisnut neizbrisivi znak sv. Potvrde. Novih 
milosti ne bi polučio nikakvih, nego bi njegov čin bio velik grijeh, pravo 
svetogrđe, jer je htio ponovnim pokušajem, da primi sv. Potvrdu, Boga 
sveznajućega i neizmjerno svetoga prevariti. 


Sv. Krštenje utisnjuje u duši neizbrisivi znak, po kome se kršteni 
čovjek razlikuje od nekrštenih ljudi. Po tome znaku dobiva od Duha 
Svetoga uzvišeno poslanstvo, što ga je Isus označio kad je govorio: »Ako 
hoćeš, da uđeš u život, drži zapovijedi,«"" poviše: »Tko hoće da ide za 
mnom neka se odreče sebe i uzme križ svoj svaki dan i ide za mnom,«?" 
napokon »Štogod činite jednome od ove moje najmanje braće meni ste 
učinili«! — to je poslanstvo vjerne službe Svevišnjemu Bogu, kako ju je 
Isus vršio: »Sišao sam s neba, ne, da činim volju svoju, nego volju onoga, 
koji me je poslao.«'* Da može krštenik to svoje poslanstvo, koje ga uz- 
diže na stupanj samih anđela, vjerno vršiti i u njemu strajati, daje mu 
neizbrisivi biljeg u duši pravo na najveće bogatstvo milosti u Crkvi. Sv. 
Pričest, Sv. Ispovijed, Sv. Misa, blagoslovi, post, dobra djela, molitva itd. 
itd., sve mu je na raspolaganju. On postaje doista dijete Božje, za koje se 
Bog sa svim bogatstvom svojim brine! 

Još više se dobrota Božja očituje u poslanstvu, što ga Dub Sveti sa 
sv. Potvrdom čovjeku podijeljuje. Potvrđenici postaju vojnici Kristovi. 
Nov biljeg, nova odlika utisnjuje se tom prigodom u njihove duše, da ni- 
kada više iz njih ne iščezne. Duše dobivaju na temelju toga odlikovanja 
novu višu sličnost s Isusom, prema poslanstvu, kome se On posvećivao, 
kad je rear am kao vladar kraljevstva vječnih istina i njihovih svetinja. 
»Ja sam kralj« — tako je Isus govorio pred Pilatom uoči svoje smrti, »ali 
kraljevstvo moje nije odavle. Ja sam se za to rodio i došao na svijet, da 
svjedočim istinu.«** Radi toga svjedočenja bio je osuđen na smrt. Potvrđe- 
nicima pruža za njihovo poslanstvo primjer revnosti u obrani hrama 
Božjega od svakog oskvrnjenja,“ primjer odvažnosti u obrani Božjih na- 
uka i zapovijedi pa makar trebalo nastupiti proti najuplivnijim faktorima 
u društvu; On ih napose upozorava na dužnost da neustrašivo priznavaju 
Njega i Njegove nauke pred svijetom," a hrabri ih s divnim obećanjem: 
»Blago vama kad vas pogrde i usprogone i uzgovore na vas sve zlo lažući 
radi mene. Veselite i klikujte, jer je plaća vaša velika na nebesima; jer 


su tako progonili i proroke, koji su bili prije vas.«"7 


1% Mt 19, 17. 
20 Lk 9, 23, 
21 Mt 25, 40. 
22 Iv 6, 38. 


m Mi 10. 32.88; MK 
, 32, 33; Mk 8, 38; Lk 9, 26; . 9. 
#7 Mt 5, 10—12. oranje 


Poslanstvo sakramenta sv. Reda kome pripadaju Papa, biskupi i 
svećenici, označuje Isus riječima: »Naučavajte sve narode krsteći ih u ime 
Oca i Sina i Duha Svetoga!«** »Primite Duha Svetoga! Kojima oprostite 
grijehe, bit će im oprošteni, a kojima zadržite, bit će zadržani.«** Usta- 
novio je kod zadnje večere Presv. Olt. Sakramenat i ujedno svojim apo- 
stolima naredio: »To činite na moju uspomenu.«" Njima je dao i zako- 
nodavnu vlast: »Zaista vam kažem: štogod svežete na zemlji, bit će sve- 
zano i na nebesima, i štogod razriješite na zemlji, bit će razriješeno i na 
nebesima.«"* Iz toga poslanstva, iz reda apostola izabrao je Isus još na- 
pose Petra te obećao, da će na njemu kao na stijeni sagraditi Crkvu svoju 
i predati mu ključeve kraljevstva nebeskoga," a nakon uskrsnuća je to 
obećanje ispunio kad je Petru predao svu vlast nad čitavim stadom 
svojim. 

Biskupi s Papom na čelu, i svećenici poslani od njih, da u njihovo 
ime vrše svoje svete dužnosti, sačinjavaju naučavajuću crkvu, svi ostali 
slušajuću crkvu, jer treba da se i obrana Crkve vrši u ovisnosti od crkve- 
nih poglavara i pod njihovim nadzorom. 


Poslanstvo dakle, koje vjernicima pruža biljeg sv. Krštenja, daje 
im pravo na uživanje svih plodova, što ih je Isus Krist kao velikosve- 
ćenik sa svojim životom i sa svojom Žrtvom na križu zaslužio. Poslan- 
stvo primljeno po biljegu sv. Potvrde čini ih službenim braniocima tih 
plodova t. j. oni postaju vojnici Isusovi. Poslanstvo po biljegu sv. Reda 
podijeljuje odabranim vjernicima svećeničku službu, koju je Isus ustano- 
vio, da je vrše u njegovo ime. Svako poslanstvo združuje nas s Isusom kao 
velikosvećenikom te ima u tome upravo božansko dostojanstvo. Kolika 
čast, kolika povlastica za čovjeka, što ga ti sveti sakramenti, od stupnja 
do stupnja tako visoko prema Bogu dižu da postaje Isusu sve sličnijim! 


Među borce Isusove 


Sv. Potvrda popunjuje sakramenat sv. Krštenja u razvitku i poja- 
vama duhovnog života“ Duhovni život ima mnogo sličnosti s tjelesnim 
Životom. Rađa se čovjek kao nejako dijete, uzimajući hranu raste i tje- 
Jesno se razvija, uz to uči štošta, što mu je za život potrebno. Kad jed- 
nom doraste do napona snage, pojavljuje se istodobno u njemu težnja, 
da pokaže svoje sile i sposobnosti drugima oko sebe, bližoj i daljnjoj svo- 
joj okolici. Započinje druge učiti drugim koristiti; to je očiti znak nje- 
gove odraslosti. 


28 Mt 28, 19. 

29 Iv 20, 22. 23, 

2 Lk 22, 19. 

21 Mt 18, 18. 

22 Mt 16, 18 sl. 

2% Iv 21, 15—17. 

* S. Th, Summa Theol., P, III,, Qu. 72, — Lingens, Die innere Schčnhei 
des Cristentums 1902, str. 125 ss — Q. Mori, Premilizia cristiana e sConter. 
mazione« 1934, — FE, Mora, Le corps mystique du Christ, II. 1934, p, 314—— 337. 

U duhovnom se životu po sv. Kršteju čovjek preporađa na vrhu- 
naravni život, koji se pomoću vrhunaravnih sredstava sve više razvija, 
Počinje razlikovati dobro od zla, upoznavati vjerske istine i Božje zapo- 
vijedi i upućuje se, da ih treba kroz Život priznavati, braniti i prema 
njima živjeti. Kad dođe do te spoznaje — a do toga nerijetko dolaze već 
bistra dobra djeca — to je znak da mu dub dozrijeva. To stanje u duši 
zaključuje primitak sv. Potvrde, koja donosi potvrđeniku tolike milosti, 
da ga učini u duhovnom pogledu odraslim. Sv. Potvrda umnoža milost 
posvećujuću i utisnjuje u njegovu dušu neizbrisivi biljeg Kristova vojnika, 
novu neizbrisivu sličnost s Kristom, koja mu daje pravo na sve posebne 
milosti, da može ustrajno, neustrašivo 1 odvažno priznavati Krista pred 
svijetom te se za obranu njegova duhovnog kraljevstva u sebi i u društvu 
ŽItvovati. 


U tu su službu pozvani ne samo muškarci nego i ženske. I one do- 
bivaju u sv. Potvrdi iste odlike u svoju dušu kao muškarci, iste milosti 
kao oni; i one dobivaju s neizbrisivim biljegom poslanstvo, da neustra- 
šivo i junački ispovijedaju svoju vjeru, da se neustrašivo i junački dižu na 
obranu čestitih običaja, stidljivosti i čistoće itd., da se junački i plemenito 
Žrtvuju za Isusa i njegove ustanove. Mi znamo, da se ženskinje u svim tim 
stvarima mogu veoma isticati, što očito dokazuje, kako djeluje snaga i 
milost sv. Potvrde u njihovim dušama. Prave junakinje mogu postati i 
one. Koliko svijetlih primjera bih mogao navesti iz naše biskupije u tom 
pogledu. Za isto junaštvo su često sposobna i djeca. Da, za svaku dob 
ljudskoga života mogli bi se navesti primjeri pravog junaštva i svete od- 
važnosti, koji dokazuju, kako djeluje poslanstvo iz sv. Potvrde i u njima. 


Sv. Potvrda je poviše sakramenat Duha Svetoga. Mi primamo do- 
duše u svakom sakramentu Duha Svetoga i njegove darove, ali se to po- 
sebno zbiva u sv. Potvrdi. Po njoj se u duši umnožava milost posveću- 
juća, s njome se umnožuje vjera, ufanje i ljubav; umnožuju se temeljne 
kreposti: razboritost, pravednost, trijeznost, jakost, i darovi Duha Sve- 
toga: strah Božji, pobožnost, mudrost, znanje, razum, savjet, jakost. — 
Sve to vrhunaravno bogatstvo služi ne samo da možemo uspješnije na- 
predovati u dobru, nego da možemo u prvom redu što ljepše vršiti poslan- 


stvo, koje nam kao vojnicima Kristovim neizbrisivi biljeg sv. Potvrde 
određuje. 


: Sv. Potvrda je nalik novačenju u kojem se potvrđenik javno i sve- 
čano ubraja u vojsku Kristovu, Vojnik ne bi bio vojnikom, kad bi branio 
sama sebe, jer tome je sklon i to može učiniti i onaj, koji nije vojnik. 
Braniti sebe svakome je prirođeno. Ali vojnik je pozvan, da brani druge, 
napose da brani domovinu i njezinu slobodu. Slično je s potvrđenicima, 
muškim i ženskim. Po sv. Potvrdi postaju svi vojnici Kristovi. Njihovo 
poslanstvo je da čuvaju za Isusa ne samo hram duše svoje, nego da oču- 
vaju Isusu i hramove duša drugih ljudi, osobito djece i mladeži, i da ne- 
ustrašivo odbijaju sve napadaje na svetinje naše katoličke vjere, na Papu, 
biskupe i Crkvu, i da se za slobodu i prava Isusove to jest katoličke Cr- 


kve žrtvuju do kraja. Doista divno poslanstvo, što ga svaki sa sv. Po- 
tvrdom službeno preuzima na sebe, 


Sv. Potvrdu dijeli redovito po samoj službi svojoj samo biskup. 
Posve prirodno. Biskup je poglavar svoje biskupije te je on. u biskupiji 
vrhovni pastir svoga stada. On je posvećenjem za biskupa primio puninu 
svećeničke vlasti. Duh Sveti ga je tada sa svojim darovima napose oboga- 
tio i osposobio, da može za svoje stado voditi duhovne ratove. On se 1 
biskupiji nalazi na čelu vojske Kristove; dakle njegovo je pravo i dužnost, 
da vodi nadzor i nad onima, koji će doći na duhovno novačenje, k sv. 
Potvrdi. : 

Radi toga i hoće, da se najprije uvjeri da li su mladi kandidati spo- 
sobni, da budu primljeni u vojsku Kristovu tj. da li su oni u kršćanske 
istine dobro upućeni, da li poznadu zapovijedi Božje i crkvene, da li imaju 
volju, u svetoj vojsci Kristovoj čvrsto ustrajati ili ne. Kad se uvjerio o 
sposobnosti mladih kandidata, onda se potvrđenici kod svečane zgode, 
ispred čitave Župe, čistih duša sakupe u crkvi pred biskupom, da prime 
iz njegovih ruku sveti sakramenat. 


U svečanom biskupskom ruhu stupi tada biskup pred oltar, da ga 
svi mogu vidjeti; pobožno kleknu svi potvrđenici pred njim te mole svi 
zajedno djelo vjere, ufanja i ljubavi, pa i djelo kajanja, da se što ljepše 
priprave na dolazak Duha Svetoga. Zatim raširi biskup svoje ruke nad 
potvrđenicima i svečano na sav glas zazivlje Duha Svetoga na njih, mo- 
leći Ga, da u njihove duše izlije bogatstvo svojih milosti 1 svojih darova. 
Onda ide biskup od potvrđenika do potvrđenika; svakome položi na gla- 
vu svoju desnu ruku, pravi mu na čelu sa sv. Krizmom znak sv. Križa, 
govori u isto vrijeme: Znamenujem te znamenjem križa i potvrđujem te 
krizmom spasenja, i blagoslovi ga: U ime Oca i Sina i Duha Svetoga. Kad 
to izgovori, daje mu nježno na lice lagan udarac i ujedno mu zaželi 
»Mir s tobom«. 

. Zar nije obred sv. Potvrde lijep i prepun velikog značenja? On do- 
nosi potvrđenicima Duha Svetoga, da ih ojača i potvrdi za duhovne bo- 
jeve u životu. Tri su uvjeta za to potrebita, koje biskup sveto ispunjuje. 
Prvo: on radi u ime Presv, Trojstva: U Ime Oca i Sina i Duha Svetoga, 
jer Presv. Trojstvo stvara u duši neizbrisivi biljeg i napunjuje dušu s du- 
hovnom jakošću. Drugo: posveta za duhovnog vojnika vrši se polaganjem 
ruke na glavu i mazanjem čela sa sv. Krizmom. Polaganje ruku znači do- 
lazak Duha Svetoga, mazanje sa sv. Krizmom osposobljenje za duhovne 
borbe; sv. Krizma se naime sastoji od maslinskog ulja i balzama; uljem 
su borci kod starih naroda mazali svoje tijelo, da postanu tako sposobni 
za borbe, pa je ulje znak spremnosti za duhovne borbe, dok je balzam 
tekućina, koja širi prijatan miris a to znači da mora biti i potvrđenik kao 
vojnik Kristov pun mirisa svetih kreposti: poslušnosti, poniznosti, strplji- 
vosti, ljubavi prema bližnjemu, pobožnosti, čistoće. Treće: potvrđeniku 
postavlja se na čelo znak za buduće borbe; taj znak je sveti križ. U tome 
znaku je Krist nadvladao pakao i oslobodio ljudski rod od ropstva gri- 
jeha. U tome znaku se kod i drenja duša djetetova oslobađa od tame istoč- 
nog grijeha; u tome znaku se kod sv. ispovijedi opraštaju grijesi; u tome 
znaku dijeli se sv. Pričest; u tome znaku stvaraju se i kod sv. Potvrde 
vojnici Kristovi i otpraćuju s blagoslovom Presv, Trojstva u njihovu službu. 

Sakramenat sv. Potvrde podijeljuje se na čelu potvrđenikovu, Otvo- 
reno visoko čelo je znamenje odvažnosti u borbi. “Tko se protivnika ne 
boji, on se ne sakriva, visoko diže svoju glavu i svoje čelo kao da govori: 
evo me, tko želi da ima posla sa mnom, neka dođe; ne bojim se! Visoko 
otvoreno čelo treba da pokazujemo u duhovnoj borbi i mi. Stoga postavlja 
biskup kao vrhovni vođa duhovne Kristove vojske u biskupiji potvrđe- 
niku znak sv. križa upravo na čelo, kao da mu kaže: eto, visoko nosi sv. 
Križ i Krista i sve, što smo primili od Njega! Nikada se toga ne stidil 
Bori se za vjerske svetinje, čuvaj ih, ponosno vrši službu Kristova vojnika. 
A onaj lagan udarac, što ti ga biskup po licu dao, neka Ti bude opo- 
menom, da te u obrani svete vjere ne smije ništa smetati i da se ne smiješ 
ni stidjeti ni plašiti, makar ti se drugi radi tvoje vjere i radi dužnosti, 
što ih kao dobar katolik moraš posvuda da vršiš, izrugivali! Svaki stid i 
svaki strah daleko od tebe! »U svijetu ćete imati tjeskobu,« proricao je 
Isus, »ali se uzdajte, ja sam nadvladao svijet.«** S njime ćemo svijet nad- 
vladati i mi. 


Potvrđenike doprate k sv. Potvrdi kumovi. Zašto su kod sv. Potvrde 
potrebni kumovi? Vjernici, koji još nijesu primili sv. Potvrde, u duhov- 
nom su pogledu kao malodobna nedorasla djeca. Njima nedostaje ona 
jakost i muževnost, ona samostalnost u nastupu i mišljenju, koja je zna- 
čajka odrasla i zrela čovjeka. Sv. Potvrda sve te manjkavosti popunjava 
te podijeljuje duši puninu milosti, učini je sposobnom i jakom, da može 
unapred uspješno voditi duhovne borbe. Pak eto, potvrđenike, koji su u 
duhovnom pogledu još nedorasli i nepotpuni, vode k biskupu kumovi, 
koji Kristovoj vojsci pripadaju, jer su oni već primili sv. Potvrdu. Za- 
datak je kumova, da potvrđenike izvježbaju za dobre vojnike Kristove, 
jer bez nastave, bez potrebnog znanja i iskustva, bez duhovnog vježbanja 
ne može nitko postati dobrim vojnikom. 'To se zapaža i kod svjetovne 
vojske. Pored osposobljenja za vojničku službu, što se kod novačenja usta- 
novljuje, treba još znanja, iskustva, vježbanja, da tko postane sposobnim 
za borbu na ratištu. To isto vrijedi i za duhovnu vojsku. Sakramenat sv. 
Potvrde donosi sve milosti potrebite za dubovnu borbu. Ali da potvrđe- 
nik postane vješt borbi, kako vojniku dolikuje, treba povrh toga znanja, 


iskustva, vježbanja. Kumovi su kao stariji ratnici pozvani, da svoja kum- 
četa sve to nauče. 


Stoga je jasno da mora biti kum katoličke vjere, jer kako bi kum 
nekatoličke vjere mogao spremiti svoje kumče za borbe duhovne vojske, 
koje Črkva katolička od njega očekuje i traži? Jasno je napokon, da čo- 
vjek koji ne ljubi katoličke Crkve i Pape; koji se stidi katoličku vjeru 
Javno priznavati 1 uzimati u obranu Papu, Biskupa i svećenike, kad ih 
drugi napadaju i kleveću; koji propisno ne vrži svojih kršćanskih duž- 
nosti, nikako nije sposoban, da bude kumom dobrom pobožnom potvrđe- 
niku. To govori već sama pamet, Kako će čovjek učiti svoje kumče, da 
postane dobrim vojnikom u vojsci Isusa Krista, kad je sam na svojoj duši 
tako bolestan i kržljav, da toj vojsci uopće niti ne pripada? 


% Iv 16, 33, 


Među kumom i kumčetom stvara se na temelju sv. Potvrde i du- 
hovno srodstvo. Kako će to duhovno srodstvo izgledaci, ako je u duši 
kuma slika dragog Spasitelja posve iznakažena, jer se kum ne povodi za 
primjerom, što ga je Spasitelj dao, niti štuje njegove nauke, nego pače 
odbija i napada ono, što je Spasitelju najmilije? Od takvog kuma kumče 
ne će imati ni lijepih pobuda za kršćanski život niti blagoslova, nego će, 
nalazeći se pod njegovim uplivom, duhovno na svoju najveću štetu samo 
stradati. Stoga pazite, roditelji, da budu kumovi i kume vaše djece dobri 
vjerni vojnici Isusa Krista! Samo takvi mogu voditi vašu djecu ka spasu 
i biti im na veselje i ponos! 


Sv. Potvrda jest sakramenat živih. To će reći, da duša mora biti 
u stanju milosti posvećujuće, kad iščekuje u sv. Potvrdi Duha Svetoga. 
Odrasli krštenici — n. pr. u misijama — dobivaju odmah nakon sv. Kr- 
štenja sv. Potvrdu; u grkokatoličkom obredu dijeli se novorođenoj djeci 
sa sv. Krštenjem ujedno i sv. Potvrda. Inače se zahtijeva za primitak sv. 
Potvrde navršena sedma godina, te je prema tome potrebito, da se po- 
tvrđenici prije sv. Potvrde pobožno ispovijede i pristupe k sv. Pričesti, 
ako su k sv. Pričesti već pripušteni, i tako lijepo čistih duša dočekaju 
Duha Svetoga u tome sv. sakramentu. Tko bi u velikom grijehu primio 
sv. Potvrdu, on bi učinio svetogrđe — nov veliki grijeh; Duh Sveti bi 
izostao, mjesto njega bi pala na nj srdžba Božja. Unatoč tome bi duša 
njegova primila neizbrisivi biljeg vojnika Kristova, ali ne vojnika u Kri- 
stovu ruhu milosti posvećujuće, nego vojnika u ruhu svetogrdnog grijeha; 
u ruhu užasno rastrojenom i prljavom i punom najveće sramote pred Bo- 
gom i nebom; u ruhu koje izazivlje teške kazni od Boga, jer ga je potvr- 
đenik namjerice iznakazio. 


Divnu ulogu ima u Crkvi Kristovoj svaki potvrđenik. Crkva Božja 
sliči velebnom hramu, koji je sazidan iz samog klesanog kamena, te se 
u unutrašnjosti dijeli na lađe, odijeljene po jakim stupovima jedna od 
druge, dok se na dnu svih lađa nalazi oltar za obavljanje sv. Žrtve. Krist 
je u toj zgradi ugaoni kamen,* pun božanske snage i ljepote. Krštenici, 
koji su tome kamenu po sv. krštenju postali slični, slažu se u najljepšem 
redu na ugaoni kamen i dograđuju se na nj, kako to zgrada zahtijeva; 
stupovi jesu potvrđenici, a oltar svećenici. Svi kršćani su kao hram — 
jedna velika sveta zajednica! U toj je zajednici Isus »kamen Živ« veli sv. 
Petar, »od Boga izabran i predragocjen. Vi pak — naime kršćani — uzi- 
dajte se kao živo kamenje kao kuća duhovna i svećenstvo sveto, da pri- 
mite žrtve duhovne, predrage Bogu po Isusu Kristu. Vi ste rod izabrani, 
kraljevsko svećenstvo, sveti narod, puk stečeni, puk Božji, da proglasite 
kreposti onoga, koji vas pozva iz tame k divnom svijetlu svome.«** »Kra- 
ljevsko svećenstvo, sveti narod, puk Božji« nazivlje sv. Petar i one vjer- 
nike, koji nijesu primili sv. Reda, nego samo sv, Krštenje i sv. Potvrdu. 
I oni su dijelovi Kristova hrama, jer učestvuju i oni u službi Krista ve- 
likosvećenika, Zar nije sve to nebeski lijepo? 


Dj, Ap 4, 11, 
2 1 Petr 2, 4— 10, 

Crkva Božja, može se kazati, sliči također vojsci, spremnoj na boj. 
Svi dakako, koji su primili sv. Krštenje, treba da vode borbe u svojoj duti 
proti napastima, zlim sklonostima i strastima. Ali ima i vanjskih nepri- 
jatelja, koji riječju i primjerom sablažnjuju, koji napadaju vjerske sveti- 
nje, šire zle novine i knjige i potkapaju Božje zakone. Svi su kršćani du- 
žni, da i te neprijatelje odbijaju, ali potvrđenici primili su još posebno 
poslanstvo od Duha Svetoga, da mogu to službeno činiti. Vođe su i načel- 
nici u toj vojsci na prvom mjestu Papa kao vrhovni poglavar, uz njega 
biskupi i od njih postavljeni svećenici, jer su oni to poslanstvo primili po 
sakramentu sv. Reda. 

Doista veličanstvena zgrada je Crkva Kristova, a i divna i sveta 
je služba, za koju nas u njoj sv. Potvrda osposobljuje. Potvrđenici izabra- 
nici su Božji, okićeni u svojim dušama neizbrisivim znakom, koji ih diže 
na stupanj boraca Krista Kralja. 

S tim znakom spojio je posebne povlastice sam Duh Sveti, jer sv. 
Potvrda im je dala veliko poslanstvo, koje ih nikada više ne će ostaviti. 
Bog pak ne daje poslanstva, da ujedno ne pruži sve milosti što ih ono 
iziskuje. 


Božansko jamstvo milosti, 


Čuli smo, da osposobljuju sakramenti sv. Krštenja, sv. Potvrde i 
sv. Reda čovjeka za posebna poslanstva u Kraljevstvu Božjem te ukrasuju 
dušu u tu svrhu neizbrisivim biljezima. Radi toga donosi svaki od tih sa- 
kramenata duši novu posebnu sličnost s Kristom. 

Po sv. Krštenju postajemo slični Kristu Učitelju; on je put, da pre- 
ma njegovu primjeru vršimo volju Božju, a za svoje spasenje upotreblja- 
vamo sredstva na koja ima svaki krštenik pravo. Sv. Potvrda nam daje 
sličnost s Kristom, Kraljem dubovnog kraljevstva istine, da pod njegovim 
vodstvom branimo sv. vjeru i Božje zakone na zemlji. Duše svećenika po- 
staju po biljegu sv. Reda povrh toga slične Kristu velikosvećeniku; one 
nose zbog triju svojih poslanstva najveću sličnost s Kristom. 

Dakako, neizbrisivi znakovi davaju duši pravu sličnost s Kristom, 
dok se ona nalazi u stanju milosti posvećujuće te se radi toga ubraja među 
djecu Božju. Čovjek s velikim grijehom na duši nije više dijete Božje; u 
njegovoj se duši Bog ne odrazuje više, pa ne mogu ni neizbrisivi znakovi 
sv. Krštenja ili sv. Potvrde služiti duši na ukras, jer su i oni po grijehu 
aa iznakaženi, S njima je kao s kipom koji u divnim oblicima pretstav- 

Ja samoga Spasitelja, Svi se čude umjetničkom djelu! Ali kako bi ta umjet- 
nina izgledala, kad bi je zlikovci okrnili i iskvarili sve finije crte i obrise, 
a povrh toga je još zamazali crnilom, blatom i gnojem? Štrahovita pro- 
mjena! Po onome, što je ostalo, moglo bi se doduše još uvijek naslućivati, 
kako je kip nekada izgledao, ali promjena je strahovita. Eto tako otpri- 
ie ia mnogo gore stanje je u duši, koja je radi teškoga grijeha izgu- 
ila sličnost s Isusom. U njoj se još zapaža biljeg sv. Krštenja, sv. Po- 
tvrde, ali taj samo svjedoči, da se duša od Boga odvratila i svojoj službi 

iznevjerila. U duši nema više Duha Svetoga, niti njegovih darova, nitt 
njegovih temeljnih kreposti, niti Božje ljubavi. U tami, u kojoj se duša 
radi velikog grijeha nalazi, ostala je još samo vjera s ufanjem i time mo- 
gućnost, da se opet povrati k Bogu, koga je napustila. Ali ako su grijesi 
bili upereni protiv vjere, izginula je iz duše i sama vjera; pustoš je pot- 
puna i duša srće neizbježivo prema vječnoj propasti, ako je čudo Božjeg 
milosrđa još pravovremeno ne spasi. Biljeg sv. Potvrde ne samo da je u 
duši iznakažen, on je mrtav i ne djeluje više. On je nalik zdencu, koji je 
zatrpan te ne daje više vode, ili kao ključ, koji drži električno svjetlo 
zatvoreno tako da je tama u kući potpuna. 


Da li može čovjek, koji živi u teškim grijesima vršiti uzvišene duž- 
nosti, što ih je kao vojnik i borac u Kristovoj vojsci preuzeo, kad je primio 
sv. Potvrdu? Teški grijesi isključuju ljubav i odanost i vjernost prema 
Bogu, a bez tih svojstava nema ni vojske ni dobrog vojnika, pa ni volje, 
da će se potvrđenik žrtvovati za Krista i Njegovu Crkvu te se izlagati 
napadajima, poteškoćama i neugodnostima, bez kojih nema službe u isu- 
sovoj vojsci. Kod njega ne će biti više spremnosti, da odbija griješne po- 
gibli i sablazni od sebe i od drugih; da brani Crkvu i Papu i Biskupa od 
neprijateljskih navala, objeda i kleveta. Teški grijesi isključuju također 
uživanje Kruha života, a bez vrhunaravne hrane mora duša sve više stra- 
dati i gubiti sposobnost za Isusove borbe. 

Ali »Bog je ljubav« uči sv. Ivan postol,*" i Isus, vječna ljubav go- 
vori: »Kažem vam, da će biti veća radost na nebu za jednoga griješnika, 
koji čini pokoru, nego li za devedeset i devet pravednika, kojima ne treba 
pokore«* te dodaje još na drugom mjestu: »Ne trebaju zdravi liječnika 
nego bolesni; nijesam došao da zovem pravednike nego griješnike na po- 
koru.«* Griješnik, koji skrušeno prosi: »Gospodine smiluj se meni, ozdravi 
dušu moju, jer sam sagriješio tebi,«*" naći će milosrđe u Boga. »Jer koliko 
je nebo visoko od zemlje, toliko je milosrđe njegovo za one, koji ga se 
boje. Koliko je istok daleko od zapada, toliko udaljuje od nas bezakonja 
naša.«* 

U sakramentu sv. Pokore nalazi nebesko sredstvo, da se može s 
Bogom pomiriti te s milošću posvećujućom, koju mu taj sakramenat po- 
vraća, uspostaviti u duši svojoj i sličnost s Isusom. Ujedno se događa dru- 
go čudo: neizbrisivi se biljezi sv. Krštenja i sv. Potvrde, koje je grijeh 
tako strašno iznakazio, obnavljaju i pokazuju se opet u onom istom sjaju, 
s kojim ih je duša bila prvog puta preuzela. Zdenac posebnih milosti 
otvara se ponovno i vrhunaravno svijetlo opet u hramu duše sjaji. Biljeg 
sv. Potvrde djeluje opet pred Duhom Svetim kao čimbenik koji traži i 
očekuje i dobiva milosti i pomoći, da može vojnik Kristov vršiti svoje 
poslanstvo u obrani vjerskih svetinja, Neizbrisivi biljeg jamči, da vjernire 
poslanstva ne će nikada izgubiti, makar mu se po grijehu iznevjerio ili 

njegovo djelovanje onemogućio. »Bog se ne kaje za svoje darove i poziv,« 
veli sv. Pavao." Nikada ne otimlje poslanstva i povlastica, što ih je jedan- 
put čovjeku poklonio; sva krivnja pada samo na čovjeka, ako odlike iz. 
gubi, što ih je od Boga primio. Pa makar te odlike izgubio, makar po- 
slanstvo u sebi ugušio i Bogu time nanio najveću nezahvalnost, Bog se ne 
kaje ni u tome slučaju za svoje darove i poziv. U svojoj nezimjernoj ple- 
menitosti ostavio je u neharnoj duši neizbrisivi biljeg, koji će sa svojim 
poslanstvom u starom svojem sjaju uskrsnuti i kao prije na isti način u 
duši i pred Bogom djelovati, netom se griješnik opet Bogu povrati. U 
tome je ono veliko čudnovato značenje mabskjvne biljega, koji je sa 
sakramentom sv. Potvrde (ili sv. Krštenja ili sv. Reda) duša primila. Ve- 
lik je on dar neizmjerne dobrote Božje! 

Nijedan grijeh ga ne može iz duše izbrisati. Razoren je doduše u 
grijehu i samo žalosna uspomena nekadašnjeg sjaja i povod će biti duši u 
vječnosti očajnog ali tada već prekasnog kajanja, ali dok je čovjek živ, 
stari sjaj može u duši opet osvanuti, jer Bog se ne kaje za darove svoje. 
Bog ne zahtijeva drugo, nego da se griješnik skrušeno ispovijedi i svoj 
život popravi. 

Sve to mora vjernike osobito na dvoje poticati, prvo da se čuvaja 
svakoga grijeba. Grijeh je za dušu najveća nesreća. Gledali smo poslanstvo 
sv. Krštenja i poslanstvo sv. Potvrde. Sam Sin Božji Isus Krist se odra- 
zuje u njima i čini iz naših duša najljepše umotvore, u redove nas po- 
stavlja svoje vojske, da branimo i širimo Kraljevstvo Njegovo na zemlji, 
daje nam dakle divne povlastice. — Ali samo jedan smrtni grijeh, i sva 
ta ljepota pogažena je do temelja. O čuvajmo se grijeha! 

Ako ti pak savjest kaže, da si sagriješio, onda — a to je drugo na 
što nas biljeg sv. Potvrde mora poticati — Što prije opet iz grijeba! Što 
prije! S teškim grijehom na duši nema pravog mjesta pod barjakom Kri- 
stove vojske. Barjak sv. Križa zahtijeva, da su vojnici i vođe slični, da su 
u isto vojničko ruho odijeveni, da im je Život zajednički. Taj im život daje 
jedino milost posvećujuća. 

. Radi toga neka bude pastirski pohod biskupov posvuda povodom i 
pozivom, da se vojska Kristovih vojnika u župi na Hero; liniji obnovi 
i svako mjesto, što se radi grijeha u njoj ispraznilo, opet popuni! 


.. . Muški i Ženske, stariji i mlađi imaju u toj vojsci svoja mjesta; nitko 
nije isključen iz nje osim onoga, koji je s teškim grijehom sama sebe svoje- 
voljno iz nje otstranio. Sv. Potvrda se dijeli i prima samo jedamput; ali 
sada znadete, da mogu njezine nebeske povlastice ponovno oživjeti, ako 
se iz duše izgube, jer neizbrisivi biljeg u duši ima od Duha Svetoga čudo- 
tvornu moć da ostvari u duši odmah stari sjaj poslanstva Kristova voj- 
nika, netom se duša opet obuče u ruho milosti Božje. Vojsci Isusovoj ho- 
ćemo do smrti svoje pripadati! Stari Rimljani su govorili: Slatko je za 
domovinu umirati. Da, istina je to, ali još slađe je u vojsci Isusovoj do 
smrti ustrajati i kao vojnik Kristov svoj život svršiti. 


*? Rim 11, 29. 


Sakramenat Katoličke Akcije. 


Sveti Otac pozivlje vjernike bez razlike spola, starosti i staleža, da 
se okupe u Katoličkoj Akciji, kojoj je apostolat duša i srce, Apostolat 
dolazi od riječi apostol te je po tom jasno, da je apostolat posvećen Bogu 
i njegovim interesima te sastoji u djelatnosti, koja se povodi za djelat- 
nošću apostola: on brani, on širi, on primjenjuje istine i zapovijedi naše 
svete katoličke vjere u životu pojedinaca, u životu obitelji, u Životu dru- 
štva uopće, a sve to u ovisnosti i prema uputama biskupa i od njega opu- 
novlaštenih svećenika. 


Bitna oznaka Katoličke Akcije je dakle apostolat, ali apostolat svje- 
tovnjaka jednog i drugog spola i svake starosti. Te okuplja Katolička 
Akcija, da budu saradnici biskupa i njegovih svećenika posvuda u po- 
slovima Kraljevstva Kristova, gdje god oni ne mogu nastupati ili do- 
spijevati. 

Apostolat služi drugima; on brani i širi Kraljevstvo Kristovo u 
društvu, on je sveta socijalna funkcija. Apostolat zaboravlja na sebe, on 
se Žrtvuje za spas neumrlih duša i proslavu Božju, kako to Crkva po bi- 
skupu želi i traži. 

Iz nauke o sv. Potvrdi, koju smo sprijeda izložili, nije teško raza- 
brati, da je apostolatu duhovni temelj, izvor pomoći Duha Svetoga, ustraj- 
nosti i odvažnosti upravo sakramenat sv. Potvrde. Sv. Potvrda je doista 
sakramenat apostolata, pa prema tome sakramenat, koji stvara poslanstvo 
za Katoličku Akciju. Apostolatu treba neprestane pomoći Duha Svetoga; 
pravo na te pomoći daje mu neizbrisivi biljeg, koji sv. Potvrda utisnjuje 
u dušu. S istim pravom, s kojim smo do sada biljeg sv. Potvrde nazivali 
biljegom Kristova vojnika, možemo ga nazivati i biljegom Kristova apo- 
stola-svjetovnjaka, jer vojska Isusova, vojska je apostola. Apostolat zahti- 
jeva duhovne jakosti, neustrašivosti, odvažnosti; sve to zajamčuje biljeg 
sv. Potvrde. Sve se više i više očituje veličina 1 važnost sakramenta sv. 
Potvrde, osobito u današnje doba. Po sv. Potvrdi dolazi Duh Sveti u dušu, 
da rasvjetli um i krijepi volju; da nas podupire sa svojim darovima; usa- 
vršuje u nama vjeru, ufanje, ljubav i razvija ćudoredne kreposti; ta dje- 
latnost koristi apostolatu, dok neizbrisivi biljeg u duši potvrđenika voj- 
nika-apostola neprestano zazivlje od Duha Svetoga nove pomoći, koje i 
donosi. 


Ali za apostolat vrijedi ono, što smo prije kazali za Kristova voj- 
nika. Potvrđenik tim, što je primio samo sv, Potvrdu, još nije apostol Ka- 
toličke Akcije. Sa sv. Potvrdom postigao je samo dubovnu mogućnost 
razvijanja za svoje apostolsko poslanstvo, a preko neizbrisivog biljega sv. 
Potvrde postizava svu pona Duha Svetoga, On treba dai sa svoje strane 
ispuni uvjete, bez kojih nema uspješne apostolske djelatnosti, : 

On mora u prvom redu čuvati zdravlje svoje duše, čuvati se mora 
svakoga grijeha, jer kako bi mogao biti apostol u Kristovu kraljevstvu, 
ako Krista ne štuje? Mora temeljito upoznati Crkvu katoličku, jer inače 
ne će znati braniti njezina prava i njezinu slobodu; upoznati mora ne- 
prijatelje Božje; zablude koje oni šire i metodu njihova rada; mora iz 

svega srca ljubiti Isusa, Crkvu katoličku i Papu; on se mora pomalo pri- 
učiti razboritosti, odvažnosti, gorljivosti, nesebičnosti; on mora biti apso- 
lutno svijestan, da su izlazne točke za svaki apostolat živa vjera i duboka 
poniznost, jer mu inače Duh Sveti svojih zadataka ne može povjeriti; on 
se mora radi toga za sve to mnogo mnogo moliti. Ali neka bude stalan: 
sve će postepeno postizavati, jer neizbrisivi biljeg sv. Potvrde mu zajam- 
čuje svu pomoć Božju. Treba se samo dati na posao s odlučnom voljom: 
Ja hoću! Bog je sa mnom! Neizbrisivi biljeg sv. Potvrde, to božansko jam- 
stvo za pomoć u apostolatu, neiscrpiv je zdenac, iz kojega nam Duh Sveti 
neprestano pruža pomoći i milosti koje nam trebaju. Radujmo se tome! 
Uživimo se u tu istinu, jer će nas ona silno poticati, da tražimo i dobi- 
vamo pomoći, kad se Duh Sveti tako reći obvezao, da će nam ih davati 
bez kraja. U toj težnji budimo jedno s Njime. Naša duša neka ide svaki 
dan k Njemu, ponizno ga slaveći i ponizno moleći, da nam oprosti gri- 
jehe i da nam pruži novih milosti, napose milosti za pojedine konkretne 
slučajeve. Sve će nam dati, jer Duh Sveti je Ljubav, sama u Bogu po- 


osobljena Ljubav — — 


Ali — pitat će mnogi, zašto je od tolikih potvrđenika tako malo 
pravih Kristovih vojnika, tako malo apostola? Zamjećujemo u redovima 
onih, koji danas na Krista i njegove svetinje navaljuju, ljude, koji su u 
svojoj mladosti primili sv. Potvrdu. — Otkuda ta žalosna pojava? 

Za apostolat i borbe oko širenja Kraljevstva Božjega treba pred 
svim jaka zdravlja u duši; toga ne će biti bez Kruha života, bez sv. Pri- 
česti i molitve. Tko vidi neprijatelje sv. Crkve pristupati k sv. Pričesti, 
tko ih vidi? Za apostolat i uspješno učestvovanje u borbi za interese Kri- 
stove treba bezuvjetno veze s Kristom samim. Tko se nalazi u velikom 
grijehu, dokinuo je život i vezu s Kristom, dapače, ako je zapao u gri- 
jehe protiv vjere i vjerskih istina, on se već nalazi u društvu s Judom 
Iškarijotom, on izdaje Krista i vodi borbe protiv njega i njegove Crkve. 
I makar još nije zašao tako daleko, ipak je on zbog grijeha na duši teško 
bolestan; on je kao uzet i ukočen; on uzmiče te se prije ili kasnije — 
ako mu se Bog pravovremeno ne smiluje — posve povuče iz redova Kri- 
stovih vojnika. — Za apostolat treba poviše povjerenja prema dubovrim 
poglavarima, treba također duha stege; tko toga nema, nije s Kristom, 
jer je on rekao: »Tko nije sa mnom, protiv mene jest, i tko ne sabire sa 
mnom prosipa. 

Zašto ima još toliko potvrđenika među neprijateljima sv. Crkve ili 
među onima, koji do Crkve malo ili ništa ne drže, te u njihovu životu 
vlada strašan vjerski nehaj? Oni se boje istine, i ne će da istinu o Bogu 
i Katoličkoj Crkvi upoznaju. Lako bi je mogli upoznati, jer su podesne 
katoličke knjige svima pri ruci; svima pri ruci brojni katolički listovi, u 
kojima se neprestano raspravlja o vjerskim pitanjima, koje današnje 
prilike iziskuju i pokreću; svima su pristupačne i propovijedi, gdje se sve 
to razlaže, i svećenici koji su u te stvari temeljito upućeni. Ali oni ne 
mare za istinu i hotimice ostaju u svojoj ignoranciji, u svojim zabludama, 


*8 Mt 12, 30. 


u svojoj oporbi i svojoj mržnji protiv kraljevstva Božjega. Evo razloga, 
zašto ima potvrđenika, u kojima je neizbrisivi biljeg sv. Potvrde mrtav, 
bez Života. Duh Sveti ne može, da u njima djeluje, jer mu toga oni ne 
dopuštaju. Za nje se treba Bogu moliti, kako se Isus molio za neprijatelje 
svoje, koji su vidjeli njegova velika čudesa, ali ipak nijesu htjeli vjero- 
vati, nego su ga pače na najgrozniju smrt osudili: »Oče, oprosti im, jer 
ne znadu što čine.«** 

Širimo poznavanje sv. Potvrde, zanimanje za nju! Budimo i u tome 
apostoli! Koliko dobra i velika bi mogao u društvu svatko učiniti i pro- 
vesti, kad bi bio duboko svijestan, koje poslanstvo mu je Bog sa sv. Po- 
tvrdom povjerio i koje milosti mu stavlja u tu svrhu na raspolaganje! 
Govorimo rado pred djecom o poslanstvu vojnika Kristovih! 'Tumačimo 
im sad ovu sad onu stranu toga poslanstva, a ima ih bezbroj, jer to se 
poslanstvo ne da nikada iscrpsti. U čimo djecu, da se vježbaju u tome. po- 
slanstvu, da budu mali apostoli u obiteljima, na cesti, u crkvi; da se ne 
stide nikada javno pobožno moliti Boga, kad zvoni »Anđeoski pozdrav«; 
da se ne stide biti članovima katoličkih udruženja, makar im se radi toga 
drugi, možda i njihovi vlastiti odgojitelji izrugivali; sa svetim ponosom 
neka nose značke svojih vjerskih udruženja; pozivajmo ih, da rado i te- 
meljito uče vjeronauk, jer bez toga nema dobrih vojnika Kristovih; da 
često pristupaju k sv. Pričesti; da neprijateljima rado opraštaju; da čuvaju 
srce čisto; da nikada ništa ne učine, što se kosi s naredbama i pozivima 
Sv. Crkve i biskupa; da čvrsto drže do stege u svakoj dobroj stvari! 
Sve to u vezi sa sv. Potvrdom sakramentom duhovne vojske Krista 
Kralja i apostolata Crkve Katoličke. Djeca će uz pomoć Duha Svetoga 
svoje uloge sjajno shvatiti i provoditi! 


Vjernici treba da postanu duboko svjesni, kako velik je taj sakra- 
menat i kako veliko sveto poslanstvo im Duh Sveti s njime povjerava. 
Jedna od najvećih zapreka apostolata je nažalost ljudski obzir. Javlja 
se nažalost u svim staležima i često nastupa u ruhu evanđeoskih kreposti. 
Mi ne smijemo izazivati, ne smijemo biti zanešenjaci, moramo biti raz- 
boriti, miroljubivi, ne smijemo odbijati, viši obziri zahtijevaju drugačije, 
to bi mi znalo škoditi, od dva zla treba birati manje itd., ali je na koncu 
konca sve to samo jadan kukavičluk. Da, to je sve ona žalosna nemuževna 
neznačajna pojava, da se bojiš Što će drugi kazati, pa radi toga, da osta- 
nemo kod običnih prilika, propuštaš sv. Misu, sv. Pričest, molitvu kad 
na pr. zvoni »Anđeoski pozdrav«, da kao prava strašivica propuštaš braniti 
Sv. Crkvu, Papu, biskupa, svećenike, kad ih drugi kleveću i napadaju; 
da kukavički šutiš, kad neprijatelji Boga djecu sile i s darovima mame 
u društva, gdje nema mjesta Križu našega Spasitelja, niti se u njima sv. 
Otac Papa poštuje. Taj kukavičluk treba pobijati. Da pobijajte ga bez 
pardona svi, koji držite do časti Božje! Plodovi ne će izostati. 

Naš apostolat postavit će se takvim radom i s njime sva Katolička 
Akcija na upravo Božje temelje; vjernici u njoj na božansko tlo nepre- 
sušnih zdenaca milosti i darova Duha Svetoga i nema ni najmanje sumnje, 

da će uz saradnju vjernika s Duhom Svetim Katolička Akcija uroditi 
ia apostolskim najljepšim pojavama na proslavu Kraljevstva Božjega 
od nas. 


Pogledi na polje rada 


Polje rada za poslanstvo apostolata uvijek je nepregledno. Ispunimo 
uvjete, koji su bili gore izneseni i bez obzira na desno i lijevo na posao! 

Odgajajte dakle vi roditelji svoju djecu, da budu ona ne samo vaša 
djeca, nego najprije djeca Božja. I vi ste, kršćanski ocevi i majke, primili 
sv. Potvrdu! Eto, sada vas to poslanstvo pozivlje, da budete odvažni 
vojnici Kristovi najprije na tlu svoje vlastite obitelji. Ne dajte djecu u 
tuke društava, u kojima Krist Kralj ne vlada; ne dajte ih u ruke ljudi, 
koji Crkvu Katoličku, taj najljepši umotvor Duha Svetoga, ne vole! 
Djeca će danas pod uplivom takovih faktora prije ili kasnije doživjeti 
brodolom u svojem vjerskom životu. Kako ćete, roditelji, pred vječnim 
Sucem odgovarati, što ste radi ljudskih obzira ili radi interesa, nemar- 
nosti i nehaja svoju djecu izdali i prodali, dok je vaša dužnost bila, da 
od djece ne samo pogibli uklonite, nego da od nje odgojite vjerne Kristove 
vojnike? 


Vaše pravo je, roditelji, i vaša dužnost, da zahtijevate za svoju ka- 
toličku djecu i učitelje katoličke vjere. »Ne može se za katolike dopustiti 
ni ona mješovita škola, u kojoj mladež dobiva doduše napose vjersku 
obuku, ali ostalu obuku prima ona od učitelja nekatolika«, to je nauka 
sv. Crkve, kako ju je Sv. Otac Papa Pijo XI. proglasio,“ i naša je du- 
žnost, da je branimo i provodimo. 


Već sama pamet govori, da učitelj nekatoličke vjere katoličku djecu 
ne može dobro odgajati, jer odgoj bitno sastoji u izgradnji čovjeka, da 
postigne uzvišeni cilj, za koji ga je stvorio Bog." Katoličkoj djeci učitelj 
nekatoličke vjere toga ne može nikada dati. Radi toga, katolički roditelji, 
bezuslovno zahtijevajte, da budu vašoj djeci u školama, koje uzdržavate 
“Vi, jer plaćate poreze i nosite ostale terete za nje vi, učitelji i učiteljice ka- 
toličke vjere! T'o je postulat od kojega ne smijemo nikada odustati. 


U vezi s time treba primijetiti i ovo: makar bili nastavnici kato- 
ličke vjere, ako se zapaža, da njihova djela i njihov život ne odgovaraju 
katoličkim načelima, te postaju oni radi takvih djela i takva života opasni 
za vjeru i ćudoređe naroda, djece i mladeži, onda je vaša dušnost, 
kršćanski roditelji, da odlučno nastupite i tražite li jeka. Učitelj i učiteljica 
nijesu činovnici POput na pr. šumara, veterinara i poljodjelskih namje- 
štenika, Oni su odgojitelji i odgajaju vašu djecu i vaši su zamjenici, 
jer djeca nijesu ni državno ni banovinstvo vlasništvo, djeca su Božja i 
V2%a, Pa prema tome sveta je dužnost odgojitelja, da djecu katoličku ka- 
tolički odgajaju riječju, d jelom i primjerom svojim. : 


iss * U enciklici Pape Pija XI. »O kršćanskom uzgoju mladeži« od 31. XII. 

Dobre pak katoličke učitelje i učiteljice štujmo i ljubimo i budimo 
im zahvalni i molimo se za nje! Oni su veliki dobročinitelji svima. Odgoj 
je vrlo važna stvar, Kad se radi o katoličkom odgoju katoličke djece i 
mladeži, prestaju svi obziri. Za prava, što ih Bog u tome odgoju imade, 
moramo, kad bi trebalo, i u tamnice i u smrt! Majke, ocevi, junački 
bdijte nad tim pravima i čuvajte ih! Uvijek ću vas ja, vaš.biskup, u tome 
pogledu podupirati i braniti i s vama prava vaša, prava Božja, prava sv. 
Crkve u odgoju djece i mladeži čuvati! 


U stvari odgoja vaša je također dužnost, katolički roditelji, paziti, 
koji se udžbenici nalaze u rukama vaše djece. Ma da čitamo odmah u 
prvom članu školskih zakona, da je svrha škole pored ostalog odgajati 
djecu i u duhu vjerske trpeljivosti, to se načelo u mnogim udžbenicima, 
kad se radi o vjerskim istinama i Crkvi Katoličkoj, ne provodi. 

Tako čitam na pr. u jednom udžbeniku nezgrapnu tvrdnju, da se 
čovjek odnosno ljudski rod razvio od majmuna." Vjera nas uči istinu i 
činjenicu, da je čovjek s neumrlom dušom svojom izravno djelo Božjih 
ruku; Bog je čovjeka stvorio. Nijedan znanstveni nalazak i zaključak 
nije mogao te istine i činjenice do danas oboriti. Ali u udžbeniku se samo- 
voljno i bez ikakova dokaza iznaša tvrdnja, koja je oprečna vjeri i znan- 
stvenim rezultatima! To je prava sramota! — U istom udžbeniku se ta- 
kođer tvrdi, da je vjera u jednoga Boga zaključak duga vjerskog razvitka,“ 
pa se kosi i to s našom katoličkom vjerom i sa znanošću, jer upravo 
najstariji, najprimitivniji narodi očuvali su čistu vjeru u jednog Boga, 
dok se svi napredniji u poganskom svijetu od toga udaljili i radi svojih 
opačina zapali u najveće vjerske zablude. — U udžbenicima opće historije 
ima sijaset mjesta, gdje se činjenice o Katoličkoj Crkvi, njezinom radu 
i njezinim ustanovama posve iskrivljuju te se neobjektivno i nekritički kod 
svake prigode po Katoličkoj Crkvi sustavno udara, što katolike duboko 
vrijeđa.“ Spasitelj svijeta Isus Krist, najsvetija i najsilnija pojava u hi- 
storiji čovječanstva, spominje se u njima tek s par riječi, a iznosi se o 
njemu i ono bljutavo framasunsko iznašašće, da se »hrišćanstvo razvilo 
iz učenja jevrejskih proroka... a Isus da je bio poslije smrti ubrzo pro- 
glašen za Sina Božjega ...« Zar nije to nečuveno?" Za to pak se drugdje 
na široko slave slobodni zidari, a ne navodi se, da je Crkva njihova 
udruženja osudila, osudila radi toga, jer je njihov cilj uništiti vjeru i 
Crkvu." — Udžbenika ima takovih vrlo mnogo. Duboko se u njima 
vrijeđaju katolički vjerski osjećaji i očito je, da šire mržnju protiv kato- 

47 Dr. Jovan Erdeljanović: Osnove etnologije; Beograd 1932, str. 4, 13 s; 
knjiga je odobrena od Min. prosvjete S. N. Br. 10.802 od 21. IV. 1932. 

48 Isti, str. 127—133. 

licizma, protiv svetinja, koje su nama najmilije. Odlučno treba prosvje- 
dovati, što se takvi udžbenici u školama upotrebljavaju te se učenici 
katoličke vjere sile, da moraju kupovati školske knjige, koje navodimo. 
Apsolutno ne smijemo dopustiti, da se s novcem katolika podržavaju 
udžbenici koji bi možda spadali u uredništva kulturnoborbenih komuni- 
stičkih listova, a nikako ne u naše škole! Krajnje je doba, da se protiv 
toga dignemo! Masonerija neka pođe u Moskvu! 


Poslanstvo Kristovih branilaca i vojnika proteže se i na druge 
pojave. Na naše lijepe otoke ovdje u Hrvatskom Primorju dolaze u ljetnoj 
sezoni brojni stranci. Gosta treba uvijek štovati, to je staro kršćansko i 
hrvatsko načelo. Ali naravski, pretpostavlja se, da će biti i gosti obzirni 
prema nama, i da će i oni naša vjerska i moralna načela, naše čestite 
običaje poštivati i računati s njima. Kad tamo, velik dio, da, može se 
kazati, najveći dio tih stranaca vlada se među našim narodom, kao da se 
nalazi među divljacima, koji nemaju ni pojma o kulturi i kršćanskom 
moralu. Nastupaju na pr. u Loparu na otoku Rabu kao životinje, jer se 
ondje na morskoj obali kupaju i sunčaju bez ikakva odijela, posve goli, 
muško i Žensko, staro i mlado, svi zajedno pomiješani. Već nekoliko go- 
dina se to opetuje, strane novine su čak činile propagandu za Lopar, jer 
da je ondje sve to dozvoljeno. Ja sam dakako prosvjedovao i tražio po- 
moći ali pomoći nikakve. Međutim se od službenih faktora župnik u 
Loparu i narod u Loparu klevetao, da oni šutke sve to odobravaju, a 
istina je bila upravo obrnuto. Zar nije nadošlo vrijeme da se pomažemo 
sami, pa da pazimo sami na čast i javnu pristojnost, te da životinje 
tjeramo od našeg mora, kako to životinja zaslužuje? 

Svi znate dobro, kako se inače strani svijet vlada u javnosti u našim 
kupališnim krajevima. Nadležne bi vlasti morale strogo paziti i zahti- 
jevati, da se kretanje u kupališnom kostimu ograniči jedino na samo mjesto 
kupanja, mjesto toga dopušta se, da se ljudi, žensko i muško, staro i 
mlado, jedva odijeveni tek s nekakvom krpicom preko leđa šeću posvuda 
u javnosti, da ih u tome kostimu vidite na parobrodima, kod iskrcavanja 
i ukrcavanja; na gatu i u čamcima oko njega kad parobrodi pristaju, i 
nema službenog organa, koji bi se pobrinuo za javni moral, premda 
gotovo svake godine nadležne faktore pozivljem, da paze na to. Nikakve 
pomoći! Dužnost je dakle naša, da energično nastupimo i strane goste 
naučimo, kako treba da se među kulturnim i kršćanskim narodom vla- 
daju! Organizirajte se i nastupajte odvažno! Biće možda neugodnosti. 
Ništa za to; pravo je na našoj strani, jer čuvamo zakon Božji kad se 
ogorčeni dižemo proti pojavama javnog nemorala na obalama našeg mora! 
Uvijek biću uz vas i u tome pogledu, jer dužnost je naša zajednička, da 
se borimo proti javnoj sablazni i branimo čast Božjeg zakona. 


.., U zadnje doba čuje se sve više i više o ljudima, koji šire komuni- 
stičke ideje, Postupaju vrlo lukavo. Ne kažu, da su pristaše komunizma, 
ali može ih se lahko po njihovom životu prepoznati. O Crkvi Katoličkoj 
ne će kazati ni jedne dobre riječi; oni je mrze; ona je kapitalistička, tako 
kleveću; naši biskupi, naši svećenici su kapitalisti... Ti ljudi šire i svoje 


kalendare, listove i letke, ali se odmah dolazi do spoznaje, da je sve to 
protiv vjere i Crkve. Priređuju se i pretstave, gdje se stalno prikazuje 
preljub kao dozvoljen i takozvana slobodna ljubav, to će reći grijesi protiv 
Šeste zapovijedi Božje, kao bezazlena razumljiva potreba. Izrugava se u 
takvim pretstavama i vjera u Boga, molitva, Oče naš; svećenici se pri- 
kazuju kao bezdušni iskorišćivači i škrtice, koji traže samo novac, ženske 
i svoju korist. Eto, sve to se već kod nas vidjelo i čulo, te je znakom, kako 
ti krivi proroci idu za tim, da ubiju u narodu povjerenje u Crkvu i sve- 
ćenstvo i potkopaju njegov moral; ostalo bi slijedilo, jer — tako oni 
računaju — iskvaren narod je spreman na sve. Uz nje zapaža se često i 
druge krive proroke, adventiste, otpadnike od Crkve Katoličke, koji za 
jefuin novac prodavaju ili badava dijele knjige i knjižice, sa slikama na 
koricama i unutra, a sve su te knjige i knjižice pune najgorih zabluda, 
hulenja, kleveta o Crkvi Katoličkoj i Papi i temeljnim istinama naše svete 
vjere. Nitko ih ne smije čitati, jer ne nose nijedna od njih odobrenje od 
katoličke crkvene vlasti. I svaki, koji bi ovakove knjige imao kod kuće, 
dužan je da ih spali ili uruči svome župniku, jer inače ne može pristupiti 
k sv. Pričesti. 


, ,Treća vrst krivih proroka govori: sve su vjere jednake; u svakoj se 
možeš spasiti; ja vjerujem u Boga to je dosta; vjera je stvar srca ona je 
najsvetiji dio naše unutrašnjosti, ona ne spada u javnost; svaku vjeru 
moramo poštivati — takve i slične riječi se čuju, a sve je to teška zabluda. 
Tko tako ozbiljno misli, već je od katoličke vjere otpao! — Ne mogu 
biti sve vjere jednake, nego prava i spasonosna je samo katolička, jer je 

jedino ona od Krista, samo u Crkvi Katoličkoj je spas. To je nauka, koju 
- Vrimismo od Boga. — Crkva nas uči, kako treba štovati Boga i vršiti 
njegovu volju, stoga spada vjera i te kako u javnost. Poštivati smijemo 
samo onu vjeru, koja pruža i sadržava čistu istinu bez primjese kojih za- 
bluda; jer tko će zabludu poštivati? Svaka je vjera jedna cjelost, tko 
otpada od katoličke vjere, zabacuje Krista, jer Krist je samo jedan i samo 
jedna je istina i samo jedna je vjera, koju smo od Krista za svoje spa- 
senje primili. U stvari Krista i vjere nema popuštanja i nagađanja. Mi 
hoćemo biti i ostajemo uz Krista, uz Papu. Tko na Papu navaljuje griješi 
kao kad psuje Boga. Krist je samo uz Papu, jer Papa je njegov pastir i 
pase njegovo stado, i na Papi je Krist svoju Crkvu sagradio te je radi 
toga vrata paklena ne će nikada oboriti. 


Nerijetko na žalost čujemo, kako sad ovaj sad onaj radi ženidbe 
otpada od katoličke vjere, ili kod sklapanja sv. ženidbe s nekatoličkom 
strankom propušta propise Katoličke crkve te radi toga sama sebe iz 
Crkve isključuje. Teške su to zablude i teški su to grijesi. Pravo pokajanje 
i povratak u Isusovu Crkvu ti grijesi često, kako iskustva svjedoče, izravno 
onemogućuju te pripravljaju takvim nesretnicima nesretnu smrt. Opet 
drugi zloupotrebljavaju svrhu sv. ženidbe, jer zločinački gaze i otimlju 
Bogu pravo na djecu, radi koje je u prvom redu sv. ženidbu ustanovio. 
Ne će djece, koju Isus toliko voli; više im je do komoditeta i sebičnog 
uživanja nego do milih tereta, koji su skopčani s odgojem djece. Dakako 

da takve roditelje i takve obitelji ne prati blagoslov Božji. Kristovi su 
vojnici pozvani, da krive nazore o sv. ženidbi i bračnom životu pobijaju 
te Božju prosvjetu šire u krugovima, koji crkvu i svećenike izbjegavaju, 
jer se boje grižnje savjesti. 


Ali poslanstvo apostolata i vojske Isusove hoće ne samo da se bori, 

ono hoće i graditi. Najprije u društvu kome pripadamo. 'To društvo je 
danas bolesno i u njem je radi toga mnogo bijede. Naprezanje, da se 
našemu narodu pomogne time, što se strancima dozvoljavaju sve moguće 
raskalašenosti, postizava upravo oprečno. T'aj način turizma očevidno ne 
“nosi Božjeg blagoslova. Mjesto da bude narodu bolje, postaje mu sve gore 
točno od onda, otkad se u javnom moralu gazenje Božjih zakona od nad- 
ležnih vlasti radi novca dopušta. Kuda smo došli pokazuje ova zima, u 
kojoj se stotine roditelja od svoje drage djece odijelilo, jer ih je glad 
prisilila na to. Bijeda i siromaštvo je sve veće. Apostolat ima i tu zadaću, 
da te velike nevolje ublažuje, da bijednike tješi te ih pomaže. Nigdje se 

nasljedovanje Krista ljepše ne pokazuje, nego u potpomaganju onih, koji 

se nalaze u bijedi i nevolji; nigdje ne ćeš bolje upoznati, da li imaš Kri- 

stova duha u sebi nego u načinu, kako se susrećeš s čovjekom, koji traži 

pomoći, utjehe i oslona kod tebe. »Jer tko ne ljubi brata svojega, kojega 

vidi, kako može ljubiti Boga, koga ne vidi?« U tome smjeru ispitajmo 

si savjest svaki dan. Ja prosim Boga, da bi savjest svakome postajala od 

dana do dana sve osjetljivija i unatoč osjetljivosti sve mirnija. Dao Bog! 


Čuli smo, da bez vježbanja nije moguće postati apostolom i članom 
vojske Isusove. Vježbati se treba od mladosti. Primanje svete Potvrde 
stalan je znak, da je vrijeme za vježbanje nadošlo. Vaša je dužnost, kr- 
šćanski roditelji, da upišete potvrđenike u »Male Križare«, »Male Križa- 
rice«, u naraštaj Djevojačkog društva, u podvornike i podvornice Presv. 
Olt. Sakramenta itd., prema tome, koje od Isusu posvećenih društava u 
Župi postoji. Nitko vam toga ne smije braniti, i kad bi se tko usudio da 
radi toga smeta vama ili djeci vašoj, javite to bezuvjetno svome du- 
hovnom pastiru. Pobrinućemo se, da smutljivci ušute. Nemojte u nijednom 
slučaju iz ljudskih obzira ili radi materijalnih interesa dopustiti, da svoju 
djecu, kojima je Duh Sveti utisnuo u njihove duše sličnost s Isusom, tre- 
pustite uplivu ljudi i okolice, koja mrzi Papu i svećenstvo te je već odavna 
dezertirala iz vojske Isusove, Ta će okolica vaše dijete istrgnuti iz Božjih 
ruku. Ne samo onu okolicu, nego i vas će jednom vječni sudac radi toga 
suditi prema riječima: »A tko sablazni jednoga od ovih malenih, koji 
vjeruju u mene, bolje bi mu bilo, da mu se objesi mlinski kamen o vratu 


njegovu i da potone u dubinu morskoj!«"* Lako možete sebi predstaviti 
ispadak presude. 


Toplo vas pozivljem mladići i kršćanske djevojke, da se odvažno 
postavite pod zastavu sv, Križa ili Presv. Srca Isusova, i da se sa_ svom 
Pripravnošću učlanite u »Križare« dot. u »Križarice« ili Djevojačka 

društva itd.; toplo pozivljem i sve odrasle, da se učlane u Društva kato- 
ličkih muževa, III. Reda, udruge sv. Obitelji. Svi ste primili sv. Potvrdu; 
svaki od vas nosi u duši neizbrisivi znak poslanstva vojnika Kristova. 
Duh Sveti vas iščekuje e bi u svakome od vas milosti sv. Potvrde tako 
obnovio, kao da ste ih danas primili. Sa svih strana se navaljuje na naj- 
veće svetinje naše; treba da se za njihovu obranu organiziramo, da budemo: 
jedno i složni, da budemo dobro uređena vojska! 


Zaključak 


Stalno je da će Duh Sveti povodom pastirskog pohoda velike milosti 
dijeliti ne samo potvrđenicima, nego i svim vjernicima u biskupiji. Pri- 
pravljajmo se svi za one svete dane pobožnom molitvom, da prime potvr- 
đenici sv. Potvrdu uistinu, ostali pak da si milosti sv. Potvrde obnove. 
Sada znadete što znači sv. Potvrda. Dan, kad se sv. Potvrda dijeli, neka. 
bude u župi velik i svet dan. Tako otprilike neka bude, kao kad je Duh 
< Sveti sišao na apostole. Sav svijet je stao pod utiskom, da se nešto velika 
dogodilo. Svijet neka i danas znade, da je dan sv. Potvrde dan Isusove 
vojske, koja se proširuje, obnavlja i pomlađuje, da je to dan Katoličke 
Akcije i apostolata. U tome znaku treba da se za dan sv. Potvrde pri- 
Pravimo i taj dan što svečanije proslavimo! 

Lijepo je sv. Pavao pisao sv. Timoteju, koji je bio od njega zaređen: 
»Zato opominjem te, da ponovno raspiriš dar Božji, koji je u tebi pola- 
ganjem ruku mojih.«"* Isto kažem vama i ja. I vi ste primili polaganjem 
biskupovih ruku i pomazanjem čela sa sv. Krizmom dar Božji, Duha 
Svetoga i bogatstvo njegovih milosti. Taj dar treba za dan sv. Potvrde 
raspiriti, iz iskre treba razbuktati oganj, velik oganj, da prožme čitavu 
dušu, da duša postane duša apostola i Kristovih vojnika. To je htio i 
apostol Pavao kod sv. Timoteja postići, jer ga pozva: »Podnosi sa mnom 
kao dobar vojnik Krista Isusa.« 

Sa sv. Pavlom pozivljem i ja vas: Čvrsto stojte uz biskupa svoga, 
svaki od vas, kao dobar vojnik Krista Isusa! I ne će biti sile, koja bi nas 
mogla nadvladati i srušiti. »Ako je Bog za nas tko će protiv nas?«*" Isti 
sv. Pavao nam također kaže: »Ako podnosimo s njim — to je s Kristom 
— ćemo i kraljevati«,"" jer Kristu služiti znači vršiti volju Njegovu, 
znači biti jedno s voljom Njegovom, znači kraljevati, jer on je Krist Kralj. 

Evo što donosi i kuda vodi poslanstvo iz sv. Potvrde. Dao Duh 
Sveti, da to doista kraljevsko poslanstvo svi shvatimo i da se njemu 
s punom dušom odazovemo. U to ime vam svima Podijeljujem svoj bla- 
goslov u ime Oca i Sina i Duha Svetoga. Amen. 


f JOSIP, biskup. 


U Krku, na blagdan Očišćenja Marijinog 
dne 2. veljače 1936. 

